39. schôdza NR SR - 5.deň - B. popoludní
Dátum: 2025-09-16
Poslanec: Hargaš, Ján (PS)
Druh vystúpenia: Vystúpenie v rozprave

..ja som s týmto naratívom nezačal. Ja sa len naozaj pýtam, že či to je len akoby bľabotanie do vetra alebo tam máte aj nejakú hmotu? Ale dobre, čiže dostanem sa naspäť k tomu skrátenému legislatívnemu konaniu. Čiže skrátené legislatívne konanie hovoríte, že hrozia nám strašné škody a teda hovoríte, že škody nám hrozia, lebo minulá vláda. Tak ja sa teraz pýtam, prvú časť som sa spýtal, že povedzte mi prosím vás, že koľko teda dlžíme, tie vybrané mená, ktoré spomínate, a potom by som sa spýtal, že vy akoby vnímate, že časť toho ste spôsobili za tie dva roky, čo ste tu? Že tie dvojnásobné platy. To prijala minulá vláda? Tie tryskáče, tu nakupuje minulá vláda? Tí konzultanti za 500 eur na jeden deň? 500 eur za deň, 40 miliónov, na ne dávajú jednotlivé ministerstvá cez rámcovku, 40 miliónov, 500 eur každý deň dostáva jeden konzultant. To minulá vláda podpísala tie kontrakty? Nie, tie kontrakty boli dávno podpísané, a minulá vláda ich nevyužívala. A vy ste ich našli a ste sa potešili, konečne môžeme dať tým konzultantom dať zarobiť. Bum 40 miliónov. Čiže, toto by ma zaujímalo. To, že tu platíte šarlatána, ako splnomocnenca pre prešetrenie pandémie, to minulá vláda spôsobila? Aj tam idú peniaze. To, že odmietate šetriť na sebe v IT výdavkoch? Minulý rok som vám sem doniesol report, kde sa dá ušetriť 100 miliónov eur na IT výdavkoch ročne. By ma zaujímalo, či to niekto vôbec čítal. To tiež minulá vláda spôsobila? Že vy nešetríte? Doživotná renta, neadresná energo pomoc. Minulá vláda spôsobila, že ste nerobili adresnú energo pomoc, keď ste vedeli, že musíte šetriť? Tie posledné dva roky? Neviem, povedzte si, povedzte si sami odpoveď na túto otázku. Čiže, keď dostaneme niekedy v rozprave tú otázku a ako by ste to robili vy? Tak moja odpoveď by bola, že v prvom rade my by sme si zapli, my by sme si nezapli zle prvý gombík, lebo to sa v skutočnosti stalo. Keď ste prišli k moci tak prvé, čo ste spravili ste rozdávali, rozdávali a pokračujete v tom už tretí rok. To by sme nerobili. Keby ste šetrili na sebe od začiatku, tak dnes to číslo, ktoré potrebujete nájsť by bolo rádovo menšie a to zaťaženie na ľudí by bolo rádovo menšie. Takže toľko k tým vašim dôvodom na skrátené legislatívne konania a na celý ten kontext a na záver mi dovoľte, tak, tak, tak úprimne vám povedať, že ja si myslím, že je veľmi dobré, že ľudia toto vidia. Že ľudia si to uvedomia, že ľudia budú vidieť ako im šaháte do peňaženiek a odmietate šetriť na sebe, a že vám to v tých najbližších voľbách tí ľudia zrátajú, si myslím. A to nie je, že si myslím, ja som si tým istý. Ja som si naozaj tým istý, že tí ľudia to uvidia a v tých najbližších voľbách to zrátajú. A viete prečo? Pretože jediná ponuka, ktorú má táto koalícia pre ľudí je šírenie strachu. Šírenie strachu o LGBTi, o dvoch pohlaviach a ja neviem akých Gruzíncoch a všetko a toto je vaša ponuka. A ja si myslím, že ľudia si vždy radšej vyberú víziu a odhodlanie ako šírenie strachu. Pevne verím, že aj táto konsolidácia prispeje k tomu, že po najbližších voľbách vás vymeníme a prídu ľudia, ktorí majú záujem robiť pre ľudí a nielen o tom rozprávať. Pretože vy ste veľmi dobrí v tom ako rozprávate, že vy sa zastávate ľudí, ale jedna vec sú reči a druhá vec sú skutky. A ja sa vás pýtam, že aké je v tom zastávanie sa ľudí keď ministri budú mať budúci rok vyšší plat. Viac peňazí im cinkne na účte, kvôli valorizácii a živnostníci napríklad budú mať menšie príjmy kvôli povinným odvodom a tak ďalej, a tak ďalej. Tak prosím vás povedzte mi, že ako je toto nejaké gesto toho že sa naozaj staráte o ľudí. Čiže toto je môj príspevok ku skrátenému legislatívnemu konaniu, myslím si, že to robíte horúcou ihlou. Myslím si, že to robíte zo zlých dôvodov, jediné čo vám ostáva je alibizmus a výhovorky. A myslím, že sami ste z toho bezradní a preto jediné čo ponúkate slovenskej spoločnosti je šírenie strachu. Mám také memento, že my sme tu už mali 40 rokov strachu a ľudia si vybrali potom správne, vybrali si slobodu a demokraciu. Potom sme tu mali štyri roky strachu Mečiara, a ľudia opäť ukázali tej vláde, čo si o nej myslia. A myslím, že rovnaký osud, aj kvôli tejto konsolidácii, čaká túto vládu. Ďakujem.